
EXTRAMUROS Brand New Baris

Kulcsszavak: Nílus-völgy; bővítés; Hassan Fathy; lakhatási válság; New Baris

A kutatási-tervezési projekt fókuszában az Egyiptom területén kialakult lakhatási válság áll. A Nílus-völgy napjainkra túlnépesedett, a termőföld az egyik legnagyobb érték, melynek védelme érdekében már az 1960-as évek óta intenzív sivatagi városépítési programokat hoz létre a kormány. Ezek a városok azonban sem klimatikus, sem kulturális értelemben nem fenntarthatóak..
A tervezési helyszín New Baris egyik városi tömbje. Ezt a települést Hassan Fathy egyiptomi építész tervezte az 1960-as években,, azonban pár épület felhúzása után leállították a projektet, így soha nem került használatba.
Célunk olyan moduláris lakóegységek megtervezése, melyek lakhatást és megélhetést biztosítanak egy mai egyiptomi család számára egy kortárs lakótömbben. A projektben Hassan Fathy merev funkcionális zónásítását feloldjuk, az építészeti-urbanisztikai megoldásainak kortárs újragondolására teszünk kísérletet. Olyan rugalmasan kezelhető lakóegységeket hozunk létre, melyek sokszorozásával akár az egész város igényeit kiszolgálhatja. A tervezés folyamán kiemelt figyelmet fordítunk az arab történeti városszövet kortárs újraértelmezése, mely egyszerű eszközökkel reflektál az éghajlatra és az arab háztartások introvertált családi életére. A kívánt eredmény egy olyan lakóegység, ami a környezeti kihívásokra és társadalmi igényekre egyaránt reflektál, miközben megőrzi a tradicionális arab építészet fontos elemeit.




